CELEX: 32011D0091
Language: sk
Date: 2011-02-10 00:00:00
Title: 2011/91/EÚ: Rozhodnutie Komisie z  10. februára 2011 , ktorým sa laboratóriu v Kórejskej republike povoľuje vykonávať sérologické skúšky na sledovanie efektívnosti vakcín proti besnote [oznámené pod číslom K(2011) 656]  Text s významom pre EHP

11.2.2011   
            
            
               SK
            
            
               Úradný vestník Európskej únie
            
            
               L 37/18
            
         ROZHODNUTIE KOMISIE
   z 10. februára 2011,
   ktorým sa laboratóriu v Kórejskej republike povoľuje vykonávať sérologické skúšky na sledovanie efektívnosti vakcín proti besnote
   [oznámené pod číslom K(2011) 656]
   (Text s významom pre EHP)
   (2011/91/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2000/258/ES z 20. marca 2000, ktorým sa určuje osobitný inštitút zodpovedný za stanovenie kritérií potrebných pre normalizáciu sérologických skúšok určených na sledovanie efektívnosti vakcín proti besnote (1), a najmä na jeho článok 3 ods. 2,
   keďže:
   
               (1)
            
            
               Rozhodnutím 2000/258/ES sa určuje laboratórium Agence nationale de sécurité sanitaire de l’alimentation, de l’environnement et du travail (ďalej len „laboratórium ANSES“) v Nancy (predtým Agence française de sécurité sanitaire des aliments, AFSSA) ako osobitný inštitút zodpovedný za stanovenie kritérií potrebných na normalizáciu sérologických skúšok určených na sledovanie efektívnosti vakcín proti besnote. V uvedenom rozhodnutí sa tiež stanovujú povinnosti uvedeného laboratória.
            
         
               (2)
            
            
               Laboratórium ANSES, Nancy, má v prvom rade posudzovať laboratóriá v členských štátoch a tretích krajinách s cieľom rozhodnúť o tom, či ich možno schváliť na vykonávanie sérologických skúšok na sledovanie efektívnosti vakcín proti besnote.
            
         
               (3)
            
            
               Príslušný úrad v Južnej Kórei predložil žiadosť o schválenie jedného laboratória v uvedenej tretej krajine na účely vykonávania uvedených sérologických skúšok.
            
         
               (4)
            
            
               Laboratórium ANSES, Nancy, vykonalo posúdenie uvedeného laboratória a 6. septembra 2010 predložilo Komisii správu s priaznivým stanoviskom.
            
         
               (5)
            
            
               Uvedenému laboratóriu by sa preto malo povoliť vykonávať sérologické skúšky na sledovanie efektívnosti vakcín proti besnote v prípade psov, mačiek a fretiek.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   V súlade s článkom 3 ods. 2 rozhodnutia 2000/258/ES sa na vykonávanie sérologických skúšok na sledovanie efektívnosti vakcín proti besnote v prípade psov, mačiek a fretiek schvaľuje toto laboratórium:
   
               Komipharm International Co. LTD
            
         
               1236-6 Jeoungwang-dong
            
         
               420-450 Siheung-si, Gyeonggi-do
            
         
               Južná Kórea.
            
         Článok 2
   Toto rozhodnutie sa uplatňuje od 1. marca 2011.
   Článok 3
   Toto rozhodnutie je určené členským štátom.
   
      V Bruseli 10. februára 2011
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 79, 30.3.2000, s. 40.